DA Den Europæiske Unions Tidende C 176/10

Oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 176/04

Støtte nr.: XA 436/08

Medlemsstat: Spanien

Region: Castilla y León (provincia de Salamanca)

Støtteordningens benævnelse eller navnet på den virksomhed, der modtager individuel støtte: Subvenciones dirigidas a asociaciones y cooperativas de ganaderos para la financiación de sistemas de control lechero, anualidad 2009

Retsgrundlag: Proyecto de bases reguladoras de la convocatoria de subvenciones dirigidas a asociaciones y cooperativas de ganaderos para la financiación de sistemas de control lechero, anualidad 2009

Forventede årlige udgifter til ordningen eller samlet individuel støtte til virksomheden: Udgifterne til støtteordningen i 2009 forventes at blive på 20 500 EUR (tyve tusind og fem hundrede euro) med et samlet lån til kooperativerne på 12 000 EUR (tolv tusind euro) og på 8 500 EUR (otte tusind og fem hundrede euro) til foreningerne.

Maksimal støtteintensitet: Støtten må ikke overstige 50 % af de støtteberettigede udgifter eller 12 000 EUR for kooperativer og 8 500 EUR for foreninger.

Gennemførelsesdato: Fra offentliggørelsen af registreringsnummeret på ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter

Ordningens eller den individuelle støttes varighed: Indtil den 31.12.2009

Målet med støtten: Målet med støtten er at bidrage til at opretholde og forbedre den genetiske kvalitet af husdyrbestanden i Salamancaprovinsen gennem den kontrol af kvaliteten af mælk fra og den genetiske kvalitet af kvæg-, fåre- og gedearter til mælkeproduktion, der foretages af foreninger og kooperativer for husdyropdræt i Salamancaprovinsen.

Denne støtteordning falder ind under artikel 16, stk. 1, litra b), i Kommissionens forordning (EF) nr. 1857/2006 af 15. december 2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter.

Som støtteberettiget betragtes, for så vidt angår både foreninger og kooperativer for husdyropdræt, løbende udgifter, der har klar og direkte tilknytning til den støttede aktivitet (ydelse af teknisk bistand til gennemførelse af programmer for bestemmelse af husdyrs genetiske kvalitet eller ydelse), og som vedrører:

undersøgelser, der foretages af tredjemand, til bestemmelse af husdyrs genetiske kvalitet og ydelse.

Indirekte udgifter er ikke støtteberettigede.

Berørt(e) sektor(er): Husdyrsektoren

Den støttetildelende myndigheds navn og adresse:

Excma. Diputación Provincial de Salamanca C/Felipe Espino, 1 37002 Salamanca ESPAÑA

Websted: http://www.lasalina.es/areas/eh/ProyConvocatorias/2009/ControlLechero.pdf

Andre oplysninger: Denne støtte er forenelig med tilskud, støtte, ressourcer eller indtægter af anden art til den støttede aktivitet fra en offentlig eller privat myndighed på nationalt plan eller EU-plan eller af en international organisation, hvis den ikke overstiger de støttelofter, der er fastsat i artikel 16, stk. 1, litra b), i Kommissionens forordning (EF) nr. 1857/2006 (højst 70 % af udgifterne til de gennemførte undersøgelser).

Hvis støttemodtageren til samme formål modtager anden støtte, som er uforenelig med den, der ydes af Diputación de Salamanca, anvendes artikel 33 i Real Decreto 887/2006 af 21. juli 2006 om nærmere bestemmelser for gennemførelse af den generelle lov om støtte.

Støtte, som ydes af Diputación de Salamanca må alene eller kumuleret med tilskud, støtte, indtægter eller ressourcer af anden art under ingen omstændigheder overstige udgifterne til den støttede aktivitet.

Støtten er uforenelig med tilskud, støtte, ressourcer eller indtægter af enhver anden art til den støttede aktivitet, der stilles til rådighed af Diputación de Salamanca — enten direkte eller via en udbudsprocedure — og som vedrører de samme støtteberettigede udgifter.

Støttemodtagerne skal opfylde alle betingelser i forordningens artikel 16, stk. 1, litra b), ifølge hvilke der ikke kan ydes støtte til rutinekontrol af mælkekvaliteten.

Støtte nr.: XA 167/09

Medlemsstat: Det Forenede Kongerige

Region: Nordirland

Støtteordningens benævnelse eller navnet på den virksomhed, der modtager en individuel støtte: BSE testing of cattle over 48 Months of age slaughtered for human consumption (Northern Ireland)

Retsgrundlag: SR 2008 No 508 — Transmissible Spongiform Encephalopathies Regulations (Northern Ireland) 2008; forordning (EF) nr. 999/2001; Kommissionens beslutning 2008/908/EF.

Forventede årlige udgifter til ordningen eller det samlede individuelle støttebeløb: 4,6 mio. GBP, der udbetales over en seksårs periode.

Maksimal støtteintensitet: 100 %

Gennemførelsesdato:

Ordningens eller den individuelle støttes varighed:

Målet med støtten: Støtte til husdyrsektoren (artikel 16 i forordning (EF) nr. 1857/2006)

Berørt(e) sektor(er): A1 — Plante- og husdyravl, jagt og serviceydelser i forbindelse hermed

Den støttetildelende myndigheds navn og adresse:

Department of Agriculture and Rural development Dundonald House Upper Newtownards Road Belfast BT4 3SB Northern Ireland UNITED KINGDOM

Websted: http://www.dardni.gov.uk/index/animal-health/animal-diseases/bse/active-surveillance.htm

Andre oplysninger: Den pågældende støtte vedrører levering af ydelser, der skal gøre det muligt for Nordirland at overholde EU's krav om BSE-tester af kvæg på over 48 måneder, som slagtes med henblik på konsum. Der er tale om indirekte støtte landbrugeren skal ikke indgive ansøgning og modtager ingen udbetaling. Nærmere oplysninger om ministeriets TSE-overvågning findes på ovennævnte websted.

Ordningen gælder for gennemsigtig støtte, der ydes til små og mellemstore landbrugsvirksomheder (bedrifter), som beskæftiger sig med primærproduktion af landbrugsprodukter i Nordirland.

Der ydes støtte til udgifter til TSE-tester, herunder de samlede udgifter til testen, testpakker, prøveudtagning, transport, undersøgelse, opbevaring og destruktion af prøver, som gennemføres i henhold til kapitel C i bilag X til forordning (EF) nr. 999/2001. Inden for rammerne af ordningen ydes der støtte på op til 100 % af de støtteberettigede omkostninger med højst 40 EUR pr. test, jf. artikel 16 i forordning (EF) nr. 1857/2006.